Kokkulepe Valga valla ausaks ja läbipaistvaks juhtimiseks kuni 2021. aasta kohalike omavalitsuste volikogude valimisteni

Kokkuleppe osalised on Valga vallavolikogu ühinenud liikmed (edaspidi ÜL) ja Eesti Reformierakonna fraktsioon (edaspidi RE).

2021. aasta aprillis valitsemisvastutuse võtvad volikogu liikmed lepivad kokku, et taastavad Valga vallas tänapäevase demokraatlikul ja kogukondlikul kaasamisel põhineva vallajuhtimise.

Peaeesmärgid on:

1. Valla maine ja avatud juhtimise taastamine;
2. Kaasava ja kogukonnapõhise juhtimise toetamine;
3. Vallavalitsuse tegevuskulude vähendamine ja läbipaistvus;
4. Karula, Taheva, Tõlliste, Õru valdade ja Valga linna ühiseks omavalitsuseks ühinemise lepingu täitmine.

Nende eesmärkide saavutamiseks lepitakse kokku järgmine tegevuskava:

|  |  |  |
| --- | --- | --- |
| Tegevus | Tähtaeg/ajavahemik | Vastutaja |
| Volikogu töös võetakse kasutusele tänapäevane istungite ettevalmistamise ja läbiviimise infosüsteem ehk VOLIS.  Algatatakse valla põhimääruse ja volikogu töökorra muutmise arutelu fookusega järgmisel:   * Volikogu juhatus on kolmeliikmeline – esimees ning kaks esimeest, kes valitakse samaaegselt. * Volikogu töökorras tehakse muudatused, mis tagavad eelnõude sisulise arutelu (määruse eelnõud, mis nõuavad kahte lugemist, menetletakse kahel volikogu istungil, arutelu volikogu saalis on teretulnud, volikogu liikmetele võimaldatakse ligipääs kõigile neile huvipakkuvatele materjalidele, kui seadus seda ei piira jne). | 1. juuli | Volikogu |
| Kaalume Valga volikogu liikmete arvu vähendamist tulevases koosseisus. | 1. september | Volikogu |
| Vallavalitsuse juhtimine, asjaajamise ja teabe avaldamise kord vaadatakse üle ning lähtutakse järgmistest printsiipidest:   * Vallavalitsuse kooseisus on vallavanem, kaks täistööajaga asevallavanemat ja vajadusel kuni kaks selgelt valdkondliku kompetentsiga vallavalitsuse liiget, kes ei tohi olla vallavalitsuse töötajad. * Vallavalitsuse struktuur korrastatakse ja luuakse selge vastutusvaldkondade jaotus koos kompetentse mittepoliitilise kesktaseme juhtimisega. * Vallavalitsuse tegevus on avalik, kui seadusesäte seda otsesõnu ei piira (sotsiaalvaldkond, rahvastikutoimingud, kolmandate isikute ärisaladus vms). * Asjaajamise korraldus tagab isikute pöördumistele vastused hiljemalt seaduses nõutud tähtajaks. Luuakse süsteem pöördumiste tähtaegade jälgimiseks ja mõjusad meetodid nendest kinni pidamiseks. * Valga vallavalitsuse eelarve ja selle täitmine avaldatakse regulaarselt valla veebilehel. | 1. juuni | Vallavalitsus |
| Kõikjal kus võimalik, kasutatakse kogukonnapõhist juhtimist sh:   * Äri- ja mittetulunduslike ühingute juhtimisel kaasatakse asjatundjaid ja/või kohalike olude tundjaid * Kaalutakse piirkondlike teeninduskeskuste ümberkorraldamiseks kogukondlikul põhimõttel delegeerides neile ülesandeid ja andes nende täitmiseks vajalikud vahendid. Ühtlasi oleks need keskused ka piirkondliku arendustegevuse toetajad | 1. juuni | Vallavalitsus  Volikogu |
| Vallavalitsuse infokanalites väldime igasugust erakondlikku ja poliitilist kajastust. | 1. mai | Vallavalitsus  Volikogu |
| Valla 2021. aasta eelarve vaadatakse üle tervikuna ja koostatakse lisaeelarve:   * Korrastatakse valitsemiskulusid. * Koostatakse terviklik eelarvevaade, mis sisaldab nii põhitegevuskulusid kui investeeringuid. * Taastatakse kogukonnaprojektide toetuste ja sporditoetuste maht. | 1. august | Vallavalitsus  Volikogu |
| Valla teehooldekava vaadatakse läbi, lepitakse kokku prioriteedid ja kinnitatakse volikogus. Koostatakse Lõuna tänava ja Tambre tee rekonstrueerimise projektid. | 1. september | Vallavalitsus  Volikogu |
| Ühinemislepingus kokku lepitud, kuid tegemata, investeeringute osas tehakse konkreetne elluviimise ajakava. | 1. august | Vallavalitsus |
| Priimetsa kooli asukoha muutmisega seonduvalt lepiti kooliperega 2016. aastal kokku uue spordisaali valmimine staadioni piirkonnas kooli võimalikult lähedases asukohas. Selle kokkuleppe täitmist alustatakse koheselt ja seatakse eesmärgiks 2022. aasta sügiseks koolile võimla valmimine. | 1. oktoober | Vallavalitsus |
| Koheselt alustatakse töörahu taastamisega Valga Priimetsa Koolis. | 1. juuni | Vallavalitsus |
| COVID-19 haiguse mõjude neutraliseerimiseks vanemate vabastamine lasteaedade ja valla huvikoolide osalustasudest perioodil 01.03.2021–31.08.2021. | 1. juuni | Vallavalitsus  Volikogu |
| Peredele lahenduste leidmine tagamaks laste õppetöös edasijõudmine COVID-19 haiguse piirangutega ajal. | 1. juuni | Vallavalitsus |
| Alustame lasteaialastele tasuta hommikusöögi võimaldamist. | 1. september | Vallavalitsus  Vallavolikogu |
| Leiame rahastamisvõimalused valla noortekeskuste kaasajastamiseks ja renoveerimiseks. | 1. oktoober | Vallavalitsus  Vallavolikogu |
| Leiame lahenduse Valga Skatehalli katuse remondiks ja väliala arendamiseks. | 1. oktoober | Vallavalitsus  Vallavolikogu |
| Jätkame Jaanikese motokompleksi arendamist ning leiame parima lahenduse selle opereerimiseks. | 1. oktoober | Vallavalitsus  Vallavolikogu |
| Rekonstrueerime Valga põhikooli ujula ja avame selle igapäevaseks kasutamiseks.  Jätkame SPA ettevalmistustöödega. | 1. oktoober | Vallavalitsus |
| Jätkame liikumise ja tervislike eluviiside populariseerimiseks tervisespordiürituste korraldamist ja toetamist, korrastame ja hoiame korras terviseradu. | 1. oktoober | Vallavalitsus |
| Hoiame valla prügivaba, tugevdame järelevalvet heakorra üle, kord aastas teostame tasuta puulehtede ja lehekottide äraveo abivajavale sihtgrupile, toetame ja korraldame hajaasustuses eterniidi kogumisringe. | 1. oktoober | Vallavalitsus |
| Arendame head koostööd vabatahtlikke koondavate organisatsioonidega, sh Kaitseliit, Naiskodukaitse, abipolitseinikud ja vabatahtlikud päästjad. Teeme tihedat koostööd piirkonnapolitseinikega, toetame naabrivalvet ning seame sisse abipolitseinike motivatsioonipaketi. Tagame valvekaamerate süsteemi toimimise ja vajaduspõhise täiendamise. | 1. oktoober | Vallavalitsus |
| Rajame katusega rattaparklad koolide juurde. Toetame linna- ja riigiasutuste ning korrusmajade juurde rattaparklate rajamist. Lisaks soosime rattaparklate rajamist uute asutuste ja ettevõtete hoonete planeerimisel ja ehitamisel. | 1. oktoober | Vallavalitsus |
| Rakendame uute töötajate värbamisel asjatundjatest koosnevat konkursikomisjoni ning viime sisse kohustuslikku eetika- ja korruptsiooniteadmiste testi kõigile töötajatele | 1. juuli | Vallavalitsus |

Allkirjastatud digitaalselt aprillis 2021.

Kalev Härk

Teresa Sale

Kaupo Kutsar

Vladimir Baranov

Jelena Jallai

Monika Rogenbaum

Andres Illak

Marek Käis

Viktor Mägi

Ivar Unt

Enno Kase

Kalmer Sarv

Mart Vanags

Lauri Drubinš